Osobitná časť

K § 1

	Navrhnutá suma minimálnej mzdy 380,00 eura mesačne bola určená postupom podľa § 8 ods. 2 zákona a oproti predchádzajúcej sume 352,00 eura mesačne predstavuje zvýšenie o 7,95 %. V súlade s § 9 ods. 1 zákona bola suma mesačnej minimálnej mzdy, určená postupom podľa § 8 ods. 2 zákona, zaokrúhlená na najbližších desať eurocentov nahor.
 
V zmysle § 2 ods. 2 zákona suma minimálnej mzdy za každú hodinu odpracovanú zamestnancom predstavuje 1/174 zo sumy mesačnej minimálnej mzdy; z navrhovanej sumy 380,00 eura predstavuje hodinová minimálna mzda 2,184 eura za hodinu.

K § 2

Zrušovacím ustanovením sa navrhuje zrušiť nariadenie vlády Slovenskej republiky č. 321/2013 Z. z., ktorým sa ustanovuje suma minimálnej mzdy na rok 2014.

K § 3

	V súlade s § 9 ods. 2 zákona sa navrhuje účinnosť tohto nariadenia vlády od 1. januára 2015.